**Forscope România: Piața produselor software fără licență ajunge la 130 de milioane de euro în România**

**19 septembrie 2023 - Forscope România, cel mai mare** **broker de software specializat în cumpărarea și vânzarea de produse software second-hand din Europa Centrală și de Est, atrage atenția asupra magnitudinii tendinței de piraterie software din România, estimată la peste jumătate (53%) din numărul total de software instalat în țara noastră și care are o valoare de piață de aproximativ 130 de milioane Euro.**

"Aceste date sunt alarmante și credem că ar trebui să le acordăm o atenție sporită în România, deoarece consecințele sunt negative pentru toată lumea. Pe de o parte, utilizatorii se expun unor riscuri semnificative, iar pe de altă parte, guvernul înregistrează pierderi financiare din cauza activităților nedeclarate și, prin urmare, neimpozitate", afirmă Ionuț Les, Country Manager pentru România la Forscope.

Un alt aspect îngrijorător al acestui fenomen este că o parte semnificativă a software-ului piratat din România se estimează că este, de fapt, achiziționată și utilizată de către companii - în încercarea lor de a reduce costurile. MS Windows, MS Windows Server sau MS Office se numără printre cele mai căutate soluții software.

Achiziționarea online a cheilor de activare pentru diverse tipuri de software prezintă numeroase riscuri care pot avea consecințe grave asupra companiilor. Software-ul ilegal este, de obicei, alterat pentru a bloca actualizările sau pentru a evita verificările de autenticitate. Această practică duce la o scădere semnificativă a performanței și crește vulnerabilitatea dispozitivelor la amenințări precum viruși, malware, ransomware și atacuri cibernetice, în general.

"Mai mult, riscurile de natură juridică asociate achiziționării, de exemplu, a cheilor de activare Windows de pe site-uri neautorizate, sunt legate de faptul că software-ul respectiv este adesea piratat sau contrafăcut. Acest lucru înseamnă că software-ul este distribuit ilegal, iar dacă ești prins folosindu-l, poți fi supus acțiunilor legale. Microsoft este, în mod special, activă în a monitoriza și acționa în justiție pe cei care sunt descoperiți folosind software piratat sau contrafăcut. Consecințele pot varia de la amenzi substanțiale până la închisoare, în funcție de amploarea situației", adaugă Ionuț Les.

O alternativă legală și la fel de eficientă pentru a economisi bani la achiziționarea de software este cumpărarea de software second-hand oferit de companii, precum Forscope, care pot oferi suport firmelor și autorităților publice să-și scadă costurile cu peste 70% din prețul de achiziție a unui produs nou.

Software-ul pre-deținut funcționează la fel de bine ca cel nou, dar oferă oportunitatea de a-l achiziționa la un preț mult mai accesibil. Forscope este liderul pieței în Europa Centrală și de Est, în achiziționarea și vânzarea de software second-hand pentru companii și instituții publice și activează în 10 țări din regiune, inclusiv România.

Software-ul second-hand este o copie a unui program de calculator care a fost vândut anterior de către deținătorul drepturilor sale (de exemplu, compania Microsoft Corporation). Proprietarul unei astfel de copii a software-ului (cel care a achiziționat inițial licența) îl poate oferi spre vânzare unei altei persoane care dorește să continue să-l utilizeze.

Instituții publice din Europa Centrală și de Est, precum spitale, primăriile, universități, furnizori de energie electrică, companii de transport public, ministere și chiar serviciile de informații, sunt printre cele mai interesate entități în achiziționarea de software second-hand. În același timp, companii precum DPD, QFort sau Hell Energy Drink au beneficiat de soluțiile software second-hand furnizate de Forscope în regiune.

Gradul de utilizare a software-ului piratat în România se aseamănă cu situația din Bulgaria, Bosnia și Herțegovina și Rusia, în regiunea Europei de Est. În schimb, răspândirea software-ului ilegal nu este atât de pronunțată în alte țări din Europa Centrală și de Est, cum ar fi Cehia (26%), Slovacia (29%), Slovenia (35%) sau Polonia (40%). Cu un procent estimat la 79%, Armenia înregistrează cea mai ridicată rată de software fără licență din regiune, fiind urmată de Republica Moldova cu 77% și Belarus cu 76%. În ceea ce privește Europa Occidentală, utilizarea medie de software piratat este estimată la aproximativ 20%, conform analizei Forscope. Aceste estimări se bazează, între altele, și pe cele mai recente date disponibile public de la [Alianța Software BSA](https://gss.bsa.org/wp-content/uploads/2018/05/2018_BSA_GSS_Report_en.pdf).

**Despre Forscope**

Forscope este cel mai mare broker de software din regiunea Europei Centrale și de Est. Compania se concentrează pe furnizarea de produse software second-hand pentru companii de toate dimensiunile și instituții publice. Sediul central al Forscope se află în Brno, Republica Cehă, iar compania operează în alte 9 țări din regiune. Forscope este un partener certificat Microsoft și deține certificarea ISO 9001:2015.

**Relații media**

Ana Maria Gardiner

[anamaria.gardiner@lighthousepr.ro](mailto:anamaria.gardiner@lighthousepr.ro)

+40731384549